HELIOS DARBINIEKU STREIKS - 7. DIENA
Jūs visi pārkāpjat savu Helios līgumu!
Katrs zaudētais cents tiks atvilkts no jūsu algas.
- Tas te ir rakstīts melns uz balta. - Tās ir pilnīgas blēņas, Pālmer.
Helios arodbiedrības ir aizliedzis.
Jebkāds streiks ir iemesls tūlītējai atlaišanai.
Tad atlaidiet mūs! Redzēsiet, cik viegli būs bez mums te izdarīt burtiski jebko.
Tiesa kas tiesa.
Viņi riskē ar savu pakaļu katru dienu.
- Un to saki tu, Ed. - Viņi ir pelnījuši...
Es vēl tagad dzirdu tevi čīkstam par to, ka vairums no viņiem nav tik kvalificēti,
lai te augšā vispār būtu.
Bet tagad tu ko? Esi kopā ar vienkāršajiem cilvēkiem?
Tikai nesaki, ka tas viss ir manis dēļ, Denij.
Tu zini tikpat labi, cik es, ka Helios, NASA, Roskosmos
un visām pārējām M-7 valstīm
šie strādnieki ir pilnīgi pie pakaļas.
Komandiere Pūla, mēs esam tie, kas pārveidoja šo bāzi
no pāris mājokļiem par dzīvotspējīgu kalnrūpniecības koloniju.
Un mēs lūdzam tikai to, lai tiktu pildīta vienošanās.
Ja palaidīsim to akmeni uz Zemes orbītu, gada laikā mums darba vairs nebūs.
Ja nu Helios jums piedāvātu kaut kādu garantētu pārkvalificēšanu?
Ja? Papildu izglītošanu, iespēju...
Piedodiet!
To mēs jau esam dzirdējuši. Tas nekad tā nenotiek.
Paklau! Ja gribat, lai jūsu kriocentrs sāk ražot degvielu
startam uz Zeltmatīti,
ja gribat, lai no Phoenix tiktu izkrauta krava,
ja gribat, lai tiktu celti mājokļi vai gatavots ēdiens, mēs...
Es tiešām esmu centusies šos jautājumus risināt.
Jā, īstas skaidrības par nākotni nav.
Jā, šis asteroīds spiež mūs rīkoties ātri un steidzīgi.
Bet mums kriocentra darbs ir jāatsāk, cik drīz vien iespējams.
Mums ir jāizsūknē 125 tonnas šķidrā argona,
lai Ranger tiktu līdz Zeltmatītei un uzstumtu to uz īstā ceļa.
Un līdz šim mums ir tikai 44 tonnas.
Mums sāk pietrūkt laika.
Un katra diena, kad čammājaties,
ir vēl viena diena tuvāk tam, lai Zeltmatīte aizlidotu prom.
Un tad zaudēsim mēs visi.
Vai jūs gribat to?
Nē. Mēs gribam...
Mēs gribam, lai tu nokāptu no sava sasodītā troņa
un dotu mums to, kas pienākas.
Cik tālu tu esi gatavs iet, Ed?
Jautājums ir: cik daudz tu esi gatava zaudēt?
ROBEŽAS PĀRKĀPŠANA
NASA MOLLIJAS KOBAS KOSMOSA CENTRS
Šie streikotāji ir apņēmīgākie, ko esmu redzējis.
Un esmu redzējis pietiekami.
Mēs nedrīkstam pieļaut, ka Ļeņingradā panāktais progress tiek izniekots
šīs kaprīzes dēļ.
Mani jums nav jāpārliecina, Irina.
Prezidents man jautā ik pēc stundas, vai šī lieta ir jau atrisināta.
Korženko tāpat. Mums tas ir jāatrisina.
Viņi nepiekāpjas, īpaši saistībā ar viņu lielāko prasību -
to trako domu, ka viņi grib, lai Zeltmatīte paliktu Marsa orbītā,
kam mēs nevaram piekrist.
Arī mēs.
Es redzu tikai vienu izeju.
Mums viņi jāapiet.
Jāpavēl, lai degvielas ģeneratorus tūlīt sāk darbināt kosmonauti un astronauti.
Viņiem nav mācīts strādāt ar šīm iekārtām.
Viņi ir inženieri. Tā ir vienīgā izeja.
Ja Helios mums nepalīdzēs,
mums būs jāpalīdz pašiem sev.
Tu teici - viņi piekāpsies pāris solārajās dienās.
- Un pagājusi jau nedēļa. - Aizveries, mīkstais!
Tu domāji, ka būs viegli? Mums jāpaliek pie sava.
Viņam taisnība. Mēs esam spēcīgi tad, ja turamies kopā.
Ja viņi sāks mūs sašķelt, viss izjuks.
Klau, es atbraucu šurp, lai pelnītu.
Un tagad zinu tikai to, ka nepelnu neko.
Nepelna arī viņi, un viņiem sākas panika.
- Mums iesāktais jāturpina. - Jā. Mums jābūt stipriem.
Bet jūs dzirdējāt, ko Pālmers teica. Viņi mūs atlaidīs.
Viņi to nevar. Nav laika.
Paklau! Tikko dzirdēju, ka viņi mēģinās iedarbināt degvielas ģeneratorus paši.
Jā, viņi mēģina mūs apčakarēt. Un vai mēs to pieļausim?
- Velns, nē! - Nē!
Kur ir visi skafandri?
Ei, paskatieties!
Tātad jūs man sakāt, ka citu skafandru nav
visā šajā bāzē?
Jā, kundze. Un viņi ar roveriem bloķējuši degvielas ražotnes gaisa slūžas.
Gudrs gājiens. Tas ir jāatzīst.
Mums jādomā radoši. Vai ne?
Kā mēs to atrisināsim?
Mums uz to kriocentru jātiek,
citādi nepietiks degvielas, kad būs jānoķer Zeltmatīte.
Tas ir pārāk tālu, lai tur tiktu kaut kādā improvizētā skafandrā.
Un jauna skafandra izgatavošana prasītu pārāk ilgu laiku.
Beidziet!
Mēs esam rokas stiepiena attālumā no kaut kā,
kas daudziem cilvēkiem var izmainīt visu,
bet nespējam izlauzties no rāmjiem.
Labi. Nu, varbūt mēs varētu iet nevis pa augšu, bet pa apakšu.
Smaržo labi.
Tas būs netīrais ūdens no kompostēšanas tvertnēm.
Diezgan šauri, bet domāju - var izdoties.
Esi drošs, ka viņi par to nezina?
Viņiem neienāks prātā,
ka mēs iztukšosim kriocentra ūdens padeves cauruli
un tad līdīsim tur uz vēdera.
Bet vajadzēs vismaz 12 stundas, lai to pilnīgi iztukšotu.
Nu tad ķeramies klāt!
ROSKOSMOS
Labrīt, Medisones kundze!
Labrīt, Paša!
Mēs sadarbojamies ar amerikāņiem,
lai atrisinātu problēmu ar pārkāpējiem.
Es amerikāņiem neuzticētos.
Helios ir it kā starptautisks uzņēmums,
bet tas atrodas Hjūstonā, blakus NASA.
Viņi strādā tikai Gora un viņa pakalpiņu labā.
Kas te smieklīgs?
Esmu Devu Ajesu satikusi, un ticiet man -
viņš vairāk rūpējas par sevi un savām interesēm nekā Amerikas.
Mārgo taisnība. Mūsu izlūkdienests saka to pašu.
Tagad, kad streiks ir gandrīz beidzies,
mums visas pūles jāvelta tam, lai asteroīdu droši notvertu
un nogādātu uz Zemes orbītu
Mārgo Medisones vadībā.
Paldies, direktore Morozova.
Mēs esam pārstrādājuši 2003LC paredzēto trajektoriju,
un Tatjana ir aprēķinājusi Ranger optimālo pārtveršanas ceļu.
Viņa to ir izdarījusi spīdoši.
Ļoti labi.
Labi. Ar to beigsim.
Sēde beigusies. Visi brīvi.
Mārgo Medisone, uzkavējieties, lūdzu!
Tā vai citādi streiks beigsies,
un esam sasnieguši brīdi, kad ir nepieciešama tieša un nepastarpināta
tikšanās ar amerikāņu darba grupu.
Roskosmos pārstāvim ir jābrauc uz Hjūstonu, lai pabeigtu sarunas.
Es piekrītu. Un darīšu visu iespējamo, lai palīdzētu šim braucienam sagatavoties.
Prezidents Korženko ir pieprasījis, lai to darītu jūs.
Ko, lūdzu?
Mēs esam vienojušies par jūsu diplomātisko imunitāti, kamēr būsiet tur.
Viņi netiks jums klāt. Viņi nevarēs jūs arestēt.
Es ne... Nē.
Es nevaru atgriezties. Tāda nebija vienošanās.
Vienošanās ir mainījusies.
Prezidents kategoriski prasa, lai mēs nosūtītu savu spējīgāko pārstāvi.
Nu beidziet!
Korženko grib, lai tur braucu, tikai tādēļ,
lai viņš varētu to iebāzt degunā Goram.
Varbūt.
Tomēr būtu gudri šo prasību izpildīt.
Tā. Iedziļināsimies tā kārtīgi. Tajā jautājumā par...
Vai man jāsaka "2003LC"?
Labāk teikšu "Zeltmatīte".
Ļoti interesē jūsu personiskais viedoklis
un tiešām tas, ko jūs domājāt, kad viņu ieraudzījāt.
- Kuru? - Maskavas Mārgo.
Atgriežamies no reklāmas pēc desmit, deviņām, astoņām...
Es te nenācu, lai runātu par Mārgo Medisoni.
- ...sešām, piecām... - Jums viss izdosies.
...četrām, trim...
Labvakar raidījumā America Now! Mani sauc Zoja Čeisa.
Šovakar ziņosim par automašīnas spridzekļa eksploziju pie debesskrāpja Rijādā,
jo Saūda Arābijā joprojām plosās pilsoņu karš.
Bet vispirms man ekskluzīvu interviju sniegs Aleida Rosalesa
no Helios Aerospace, kas strādājusi plecu pie pleca ar Mārgo Medisoni,
kuru vairākuma vadītāja Fainstaina ir nosaukusi
par lielāko nodevēju Amerikas vēsturē.
Aleida, labvakar!
Paldies, Zoja.
Es labprāt parunāšu par asteroīdu 2003LC un...
Par to vēlāk. Vispirms pastāstiet par Mārgo Medisoni!
IZSAKĀS MASKAVAS MĀRGO BIJUSĪ KOLĒĢE
Ilgu laiku uzskatīja, ka viņa gājusi bojā Džonsona kosmosa centra spridzināšanā.
Vai zinājāt, ka viņa ir dzīva?
Nē, protams, ne.
Viņa mani iegāza. Par asteroīdu nepajautāja gandrīz neko.
Netika atrasti vēl septiņi cilvēki.
Domājat - arī viņi slēpjas Krievijā?
Un ko jūs sakāt par viņas atgriešanos Hjūstonā?
Ko, lūdzu?
Mūsu avots no Valsts departamenta apgalvo, ka šeit viņai būs diplomātiskā imunitāte.
Domāju, ka viņu nemaz nelaidīs atpakaļ valstī.
Tā domāja visi. Bet NASA bijāt viņas pakļautībā.
Viņas pārbēgšana nevarēja notikt no zila gaisa.
Nu, man...
Vai jums bija sajūta, ka viņa slepus strādā sovjetu labā?
Vai zināt, kāda man ir sajūta? Ka jūs esat **** reportiere.
- Tā. Padod! - Jums **** tas neizdosies, ja?
Mamm, es...
Tieši sāka kļūt interesanti.
Kā tu jūties?
Labi.
Intervija nemaz nebija slikta.
Mans brālis pat uzrakstīja, ka ir sajūsmā par to,
kā tu viņai aizejot parādīji vidējo pirkstu.
- Es tā izdarīju? - Jā.
Tas esot bijis aizmiglots, bet...
Drīz visi to aizmirsīs.
Es neuztraucos par interviju, Vik.
Runa ir par viņu. Par Mārgo.
Kad viņu pirmoreiz ieraudzīju...
es biju tik priecīga, ka viņa ir dzīva. Saproti?
Es nespēju noticēt.
Bet nu, kad viņa atgriezīsies, es...
es gribētu, kaut viņa būtu mirusi.
Bet tā nav.
Viņa brauc atpakaļ.
Viņa brauc atpakaļ uz šejieni.
Saprotu. Tas ir vājprāts.
Tev kaut kas jādara.
- Ko es varu darīt? - Nezinu.
Varbūt mācies no tiem, kas uz Marsa.
Pretojies!
Hopper 3, te Phoenix. Atļauju atdalīties.
Atdalīšanās veikta tīri. Atļauju pamest savienošanās zonu.
Transpondera signāls ir labs, un jums ir atļauts veikt manevru.
Laimes ielejas lidojumu vadība liek nolaisties pie radiobākas 1-5.
Phoenix, te Hopper 3. Dzirdu jūs skaļi un skaidri.
Panelī - visi zaļie, un gatavojamies nomināli ieiet atmosfērā pulksten 2.17.
Esam virs nosēšanās vietas. Veicam nolaišanos.
Trakākais jau gandrīz garām.
Paātrinājuma profils - labs,
un dzinējs strādā teicami.
Saspied manu roku! Tu turies ļoti labi.
Ei, mazais! Tas, ko tagad jūti, ir tikai turbulence,
ieejot Marsa atmosfērā. Tāda pati kā lidmašīnā.
Izskatās, ka trakākais ir garām.
Tagad vairs nekratīs.
Būsim uz virsmas pēc dažām minūtēm.
Vai redzi tur lejā to kanjonu?
Tas ir Valles Marineris.
Tas ir četrreiz lielāks nekā Lielais kanjons,
un mūsu jaunās mājas ir tā apakšā.
Hopper 3, atļauju veikt nolaišanos pie radiobākas 1-5.
Sapratu. Hopper 3 ir atļauts nolaisties pie radiobākas 1-5.
Laipni lūgti Laimes ielejā!
Daniela!
Un tu acīmredzot esi jaunais Lūks Debesgājējs.
Esmu Alekss, Pūlas kundze.
Skaidrs.
Kaut arī tu būsi komandas jaunākais loceklis,
mēs no tevis gaidīsim daudz.
...tā izaudzis, kopš tevi pēdējoreiz redzēju.
Ser!
Laipni lūgts!
Nevaru vien izteikt, kā priecājos, ka esat te.
Es gribētu, lai sagaidītāju būtu vairāk,
bet streika dēļ...
Ir labi. Man labāk patīk šādi.
- Mēs vēl neesam izdomājuši... - Acumirkli, Kela!
...kā no transporta dabūt ārā visu mantas.
Ja gribat, varu parādīt jūsu kajīti, varbūt izvest mazā ekskursijā
- pa bāzi... - Pārtraukt, priekšniek!
Mums abiem jāaprunājas. Ir jauni pavērsieni.
Nāciet!
Laipni lūgts!
Pālmers sagādās jums visu, ko vajag, un parādīs jūsu jauno mājvietu.
Apsveicu ar ierašanos.
Dodiet! Es paņemšu.
- Paldies. - Nu tā.
Labi. Nāciet līdzi!
Mammīt, kur ir opītis?
Noteikti tikai aizkavējies...
Kela!
Tēt!
Sveika!
Atvaino - mazliet nokavējos.
Lūk, kur mans mazdēls!
- Aleks, tas ir opītis. - Sveiks!
Gribi apskaut opīti, mazais?
Nē?
Dažreiz viņš tāds ir. Droši vien par daudz iespaidu.
Jā, tā varētu būt.
Viss kārtībā, draudziņ!
Nāciet, abi! Iekārtosieties.
Labi.
Pālmer! Beidzot noderīgs.
Kas par skatu!
Klau! Es zinu, ka jums tas viss ir jauns un aizraujošs,
bet pašlaik mēs strādājam pie tā, lai nokļūtu kriocentrā.
Mums ir jātiek galā ar krīzi.
Un tā nav tikai NASA problēma vai M-7 problēma.
Tie ir jūsu strādnieki.
Viņiem ir pamatotas pretenzijas pret jūsu uzņēmumu.
Tāpēc es gribētu zināt, ko domājat darīt.
Es izvērtēju iespējas.
Jums bija pietiekami daudz laika izvērtēt iespējas.
Mums tas ir jāatrisina tagad.
Vai arī tas asteroīds kļūs par tālām atmiņām.
Paldies, ka pavadījāt mani uz kajīti, komandiere Pūla.
Ļoti pateicos.
Dev, es zinu, ka esat pieradis būt galvenais,
bet, kamēr esat te augšā, manā bāzē,
būs tā, kā teikšu es. Skaidrs?
Pilnīgi.
Ieelpo!
Izelpo!
Labi. Tagad otru pusi.
Labi.
Es gribētu uztaisīt asins analīzes.
Neuztraucies! Ne šodien.
Vai zināji, ka divarpus gadus es strādāju kopā ar tavu tēvu?
Pat šeit.
Vai jums viņš patika?
Man viņš ļoti patika.
Viņam patika spēlēt spēles,
un viņš vienmēr mani uzveica.
Viņš atrada jebko, kas mētājās apkārt, - uzgriežņus, skrūves, konfekti kā dāmu -
un izmantoja tos kā šaha figūras.
Es protu spēlēt šahu.
Man jau likās, ka tā varētu būt. Varbūt varēsim uzspēlēt.
Viņam viss ir labi.
Maza gravitācija viņam der.
Salīdzinot ar viņa datiem no Hjūstonas,
gan asinsspiediens, gan elpošana ir labāki.
Te viņš jūtas labāk nekā uz Zemes.
Paldies, Dima.
Prieks tevi atkal redzēt.
Jūs abus.
Tevi arī.
Kustieties! Turieties kopā!
Ak kungs! Šie šķiet garākie 800 metri uz Marsa.
Ja tu labāk ietu ārā bez skafandra, laipni lūdzu!
Būs labi, Dženings! Ja tu sabīsies, es paturēšu tev roku.
Atšujies, Bišop!
Beidziet tarkšķēt un kustieties!
Vadība, te 1. iekļūšanas grupa. Esam sasnieguši galveno degvielas ģeneratoru.
SISTĒMA ATSLĒGTA
Labi.
Hovarda kungs!
Veic sistēmas pārbaudi, un lai viņi atjauno visu tiešsaistē!
Pirmā iekļūšanas grupa, te vadība.
Varat atsākt argona sašķidrināšanu
un metāna iegūšanu.
Laiks sākt gatavot jauki jauko galaktisko degvielu.
Kā garšo?
- Labi. - Jā?
Tiešām labi.
Nezinu. Liekas - kaut kā pietrūkst.
Jā.
Īsti nesaprotu, kas tas ir.
PARMEZĀNS
Padomā!
Tu esi malacis, meitēn.
Jā.
- Gribi šo, draudziņ? - Nē, paldies.
Tas ir vislabākais. Tev garšos. Tev jāpamēģina.
Šādi. Jā.
Tagad samaisi!
Tas jāsamaisa.
Kāpēc tu tā izdarīji?
Tas ir siers.
Mēģinu paplašināt viņa redzesloku.
Varbūt, pirms to dari,
tu varētu mēģināt viņu mazliet iepazīt,
nevis tēlot Normu Reju.
- Es cenšos, ja? - Tiešām?
Esi mazliet pielaidīgāka, meitēn. Es te par kaut ko cīnos.
Arī es esmu no Helios.
Tad nāc cīnies kopā ar mums!
Kopā ar mani.
Tu esi tik tuvredzīgs. Uz šo var raudzīties dažādi.
Aleida Rosalesa Ļeņingradā paveica brīnumu.
Viņa izdomāja ko tādu, kas izmainīs mūsu planētu uz visiem laikiem.
Jā. Un tas pieliks punktu visam, kā dēļ strādājām uz šīs.
Te joprojām tiks veikta pamatīga izpēte.
Nav tā, ka visi savāks mantas un brauks mājās.
Tieši to es saku.
Beigās te būs tāds pats zinātniskais pīļu dīķis kā Makmērdo.
Kas vainas Makmērdo?
Nekas. Bet šī vieta varētu būt daudz vairāk
nekā 10 cipargalvas un apkopēja.
Tā var būt īsta kolonija.
Mājas.
Tev jau ir mājas.
Komandieri, mums ir problēma.
- Kāpēc tu vienīgā to nesaproti? - Nu tā.
Tagad esam pakaļā. Visi mūsu trumpji ir degvielas ražotnē.
- Kā viņi tur tika? - Mēs nezinām.
Nu, viņiem būs pagrūti iedarbināt tos ģeneratorus bez šī.
Primārais gāzes plūsmas regulators?
Paķēru, kad gājām prom. Katram gadījumam.
Tā, sprieguma ierobežotājs atkal ir tiešsaistē.
Sapratu. Sākam.
Nestrādā. Izskatās, ka ieplūdes caurules nepūš kamerā gaisu.
Tā. Uzgaidiet!
Dženings, pārbaudi kondensatoru!
Paskatieties!
Viņi izņēmuši primāro gāzes plūsmas regulatoru.
Mēģināšu novirzīt plūsmu caur sekundāro.
Regulatoru nevar tā vienkārši apiet.
Atslābsti! Tur, kur es augu, detaļu trūkums bija parasta lieta.
Mēs to vien darījām kā meklējām apkārtceļus.
Tā. Pamēģini tagad!
Bingo!
Skaisti. Argona ģeneratori atkal ir tiešsaistē.
Komandiere, daži mērījumi sāk iesniegties sarkanajā.
Kas par lietu?
Izslēgt! Saki, lai viņš izslēdz.
Nospied avārijas slēdzi!
ŠĶIDRAIS METĀNS - CH4
Rosalesas kundze, vai jums bija paredzēta tikšanās ar administratoru Hobsonu?
Mums jārunā.
Labi. Tikai parakstīšu šo. Es tev saku - NASA...
Nedod Mārgo Medisonei diplomātisko imunitāti!
- Uzreiz pie lietas. Skaidrs. - Tev jāpiezvana
uz Aizsardzības departamentu vai Balto namu, vai vienalga, kam jāzvana,
- bet izdari to! - Tas nav atkarīgs no manis.
Neļauj viņai braukt šurp! Ne uz Hjūstonu, ne uz šo ēku.
Ja viņa spers kāju uz Amerikas zemes, viņa ir jāarestē, un tu to zini.
Es saprotu tavas dusmas, bet Maskava uzstāj,
lai Mārgo būtu viena no vadītājiem apspriedēs par dzinēju ražošanu,
par piestiprināšanos, katapultu un pavadīšanu uz Zemi.
Tu zini, ka viņi to dara tikai, lai mūs apkaunotu.
Droši vien, bet manas rokas ir sasietas, Aleida.
- Saskaņā ar M-7 hartu... - Piekāst to M-7 hartu!
Kā viņiem patiktu, ja Arkādijs Ševčenko pārstāvētu Helios?
Varam tā izdarīt, ja šī būs liela čurāšanas sacīkste.
Aleida, es tevi saprotu. Tiešām.
Bet fakts ir tāds, ka Mārgo ir viņu asteroīda notveršanas programmas vadītāja,
turklāt ārkārtīgi prasmīga inženiere.
Ja gribam to paveikt, mums ir vajadzīgi vislabākie no visas pasaules.
Es nevaru ar viņu sadarboties.
- Nu, pirms tu sāc... - Ser!
Notikusi avārija. Laimes ielejā.
Dakter, mums ved šurp daudz sprādzienā cietušu pacientu.
Vajag IV sistēmu.
Stabilizē viņu!
Trešās pakāpes apdegumi. Muskuļi savilkti.
Tu! Arteriālais katetrs tajā skapītī. Aiziet!
Dakter! Pēdējais.
Stumiet te pa kreisi!
Pieskati Dženingsu! Vitālie rādītāji sāk stabilizēties.
Mums jāpasargā viņas elpceļi. Uzlieciet skābekļa masku!
Trešā pakāpe, bet varam veikt debridementu.
Uzlieciet IV sistēmu!
Vajag trīs litrus fizioloģiskā šķīduma.
Nosedz tās brūces ar marli!
DŽENINGSS NIKS
Dakter, strauji zūd pulss.
- Dženings! - Ieliec katetru!
Palaidiet! Malā!
Maik!
Cik cietušo?
Pagaidām viens bojāgājušais.
Vēl četri smagi ievainoti.
Divi - kritiskā stāvoklī.
Dima dara, ko var, lai noturētu viņus pie dzīvības, bet izskatās slikti.
Nolādēts!
Situācija tur augšā ir dramatiski saasinājusies, Īlaij,
un mums ir jāreaģē.
Mums Pūlai kaut kā jāpalīdz.
Es piekrītu. Tas sāk iziet no kontroles.
Ser, Centrālā izlūkošanas pārvalde skaidri zina,
ka Maskava uz Laimes ieleju nosūtījusi vismaz vienu VDK aģentu.
Nu protams.
Jūs taču nesakāt, ka viņš bija iesaistīts?
Nē. Tā mēs nedomājam.
Lieta tāda, ka NASA rīcībā ir tādas iespējas,
kā visu stabilizēt, par kurām jūs varētu nezināt.
Vai saki, ka arī mums tur ir aģenti?
- Jā. - Kāpēc mēs par to uzzinām tikai tagad?
Tur ir 12 ziemeļkorejieši, kas sēž pārdesmit metrus no vadības un saziņas.
Vai varat mūs vainot?
Vai bāzē ir kādi ieroči, par ko man vajadzētu zināt?
Mūsu cilvēkam ir pieejamas standarta vājinātas energošāviņu sistēmas,
augstspiediena slāpekļa ieroči, ar kuriem nevar nogalināt
un nevar arī cauršaut mājokļu sienas.
- Un ādu? - Tie nekutina.
Burvīgi.
Tad ko tu ierosini?
Lai ļaujam bāzes kontroli pārņemt CIP un VDK?
Mēs tikai domājām, ka jums jāzina. Gadījumā, ja situācija tiešām eskalē.
Es saprotu, Bob.
Bet es nebūšu tas,
kurš pilnvaros CIP izsludināt uz Marsa karastāvokli.
Mums ir jāatgūst stingra kontrole pār šo bāzi
un jāpārtrauc šie teroristu uzbrukumi.
Terorisms? Tiešām?
Kā tad tu to sauktu, Īlaij?
Tas ir noticis jau agrāk.
- Patiesībā tas notika tieši te. - Pietiek!
Saruna beigusies.
Mums jāatrod cits risinājums.
Varbūt mums jāaizsūta uz turieni drošības grupa kā '83.
- Jā, tas gan bija veiksmīgi! - Viņi apturēja Trešo pasaules karu.
Varētu arī teikt, ka viņi to gandrīz izraisīja.
Mums tāpat nepietiek laika.
Apmācība un lidojums aizņemtu vairākus mēnešus.
Bet varbūt mums viņi uz turieni nav jāsūta.
Mēs varētu pilnvarot tos, kuri tur jau ir. Cilvēkus ar atbilstošu militāro apmācību.
Cik tādu cilvēku tur ir?
Starp mūsējiem un sovjetiem - vismaz ducis, ja ne vairāk.
Labi.
Lai notiek!
Neviens no mums nelidoja šurp tādēļ,
taču tagad mūsu pienākums ir nodrošināt šīs bāzes un apkalpes drošību.
Mums jāatrod tie, kas ir atbildīgi par šo sprādzienu.
Tāpēc turiet acis vaļā, vai nav kas aizdomīgs.
Mums jānodrošina, lai šāda traģēdija nekad vairs neatkārtotos.
Bļāviens! Noliec manas mantas!
Ei, uzmanīgi! Tas ir privātīpašums.
- Ei, neaiztiec manas... - Atpakaļ!
Ko tu... Velns parāvis! Neaiztiec viņu!
Nekas nemainās. Turpinām uzturēt spiedienu.
Spiedienu? Dženingss ir miris.
Tas ir aizgājis par tālu.
Paklausieties!
Jūs savu viedokli paudāt skaidri un spēcīgi.
Es to cienu.
Un jūs nepiekāpāties.
Es to cienu... vēl vairāk.
Bet patiesība ir tāda: ja mēs to neatrisināsim šodien, tūlīt pat,
un nesalabosim ražotni, un nesāksim sūknēt šķidro argonu,
lai varam notvert vērtīgāko zināmo objektu Saules sistēmā,
tad būsim zaudētāji.
Mēs visi.
Labi. Tad dodiet to, ko mēs prasām.
- Jā. - Sūtiet Zeltmatīti uz Marsu!
Kaut es varētu pateikt, ka tāda iespēja ir, bet patiesībā
Zemes nācijas nekad nesūtīs šo asteroīdu uz Marsu.
Zināt, kāpēc?
Jo tas neatbilst viņu finansiālajām interesēm.
Un kosmoss ir bizness.
Runa ir par resursiem.
Runa ir par rezultātu. Runa ir par peļņu.
Piekāst jūsu peļņu!
Jūs varat smīnēt, cik gribat,
bet tieši tādēļ taču notiek šis streiks, vai tad ne?
- Jūs gribat savu daļu, savu labumu. - Tieši tā! Gribu savu daļu.
Jūs ieradāties te, lai nopelnītu iztiku.
Bet tas, ko prasāt, - izmainīt šī asteroīda galamērķi...
Tas nekad nenotiks.
Bet es jums pateikšu, kas var notikt.
NASA un Roskosmos ir piekrituši jūsu bažām par darbavietu drošību.
Un kā Helios izpilddirektors
esmu gatavs jums piedāvāt par 40 % lielākas pensijas iemaksas...
dāsnāku veselības plānu un Helios akcijas ikvienam.
Neticiet nekam, ko viņš saka. Viņš mēģina jūs apvārdot.
Es gādāšu arī, lai šī streika dalībnieki
saņemtu amnestiju par jebkādu rīcību,
kas veikta sarunu laikā pēdējās pāris dienās.
Un pirmie simts, kas pārkāps šo robežu, algas dienā saņems četrkāršu piemaksu,
tātad katrs mazliet vairāk par miljons dolāriem.
Neklausieties viņā!
Vai neredzat, ko viņš mēģina panākt?
Viņš mēģina mūs piekukuļot un graut mūsu vienotību.
Mēs vēl varam uzvarēt, ja turēsimies kopā.
Tieši tā.
Nu jā. Protams. Varat to darīt.
Bet pajautājiet sev: "Kas ir svarīgāk?"
Kaut kāds abstrakts kopības jēdziens vai jūsu ģimene mājās?
Vai tie ir jūsu bērni, jūsu māsas vai brāļa bērni,
jūsu vecāki, vecvecāki,
vai arī tas ir kaut kāds akmens, kas lido kosmosā?
Atvaino, Sema!
Henrij!
Es pārstāvu 12 no degvielas ražotnes.
- Laipni lūdzu. - Paldies.
Ir vieta vēl 88.
Beidziet!
- Ei! Nedariet tā! - Ko jūs darāt?
Gļēvuļi. Streiklauži.
Mums ir jānoturas.
Man no jums kļūst slikti.
Iļja!
Maja!
Imunitāte, komandieri. Man žēl.
Pārstāvu visus 18 no ražošanas, metināšanas un apstrādes.
Luka!
Vareni, Dev.
Tu tikko nogalināji Marsu.
...un bijusī NASA direktore Mārgo Medisone
ir atgriezusies Amerikas Savienotajās Valstīs
gandrīz desmit gadus pēc pārbēgšanas uz Padomju Savienību.
Viņas ierašanās Hjūstonā šodien izraisīja masveida protestus.
Daudzi pieprasa viņas arestu, taču Medisoni aizsargās diplomātiskā imunitāte,
kamēr viņa būs te kā Roskosmos ast...
NASA MOLLIJAS KOBAS KOSMOSA CENTRS
Mārgo Medisone, esmu Īlaijs Hobsons.
Laipni lūdzu Mollijas Kobas kosmosa centrā.
Paldies.
Iesim?
NASA MOLLIJAS KOBAS KOSMOSA CENTRS
Admirāli!
Kas par lietu?
Tev gan ir iekšas te ierasties pēc tā, ko tikko izdarīji.
Tā ir gan, bet man vajag tavu palīdzību.
Kāda velna pēc lai es tev palīdzētu?
Tāpēc, ka abi gribam vienu un to pašu - nekad neatgriezties.
Tu nezini...
Tu joprojām esi te, vai ne? Pēc visiem šiem gadiem.
Mēs abi zinām, ka Marsam ir potenciāls
kļūt par dzīvu, rosīgu sabiedrību.
Par tādu, kas pastāvēs vēl ilgi pēc abiem mums.
Un mēs varam to panākt.
Tu tikko iznīcināji jebkādu iespēju, lai tā notiktu.
Zinu, ka tas bija sāpīgi.
Tici man! Es zinu.
Redzēt, cik ļoti viņus dzen uz priekšu savtība, alkatība.
Būtu smieklīgi, ja nebūtu tik paredzami.
Bet šis streiks, par spīti visām neērtībām,
beigās izrādījās kā svētība, jo daži no jums -
jūs parādījāt, cik ļoti ticat savai lietai,
cik daudz jūs būtu gatavi upurēt kaut kā lielāka dēļ.
Un tas mums būs vajadzīgs pēc iespējas vairāk.
Ko, pie velna, tu tur runā?
Es runāju par nākotni, Ed. Par to, ka jāpaņem tas, kas mums pienākas.
Tu laikam joko.
Vai gribi man palīdzēt nozagt asteroīdu?
Tulkojusi Inguna Puķīte